b'\n_START_ARTICLE_\nEls fer\xc3\xa9stecs\n_START_SECTION_\nActe I\n_START_PARAGRAPH_\nL\'obra comen\xc3\xa7a amb Lucietta, filla de Lunardo, un dels quatre fer\xc3\xa9stecs, i Margarida, la dona de Lunardo i madrastra de Lucietta, que es queixen que no poden sortir de casa. Lunardo les interromp per anunciar que aquesta nit tenen convidats (els altres tres fer\xc3\xa9stecs i les seves dones) i despr\xc3\xa9s de despatxar a la seva filla, explica a la seva dona l\'acord que va fer amb Maurizio, un altre fer\xc3\xa9stec, per casar Lucietta amb Felippetto, el fill d\'aquest. Maurizio arriba en aquest moment i parla a Lunardo sobre el pr\xc3\xb2xim casament, dient-li que al seu fill Felippetto li agradaria veure la seva filla abans, fet al que Lunardo s\'oposa rotundament._NEWLINE_En la sisena escena del primer acte, l\'escena canvia: Felippetto, a casa de Marina, la seva tia, confessa el seu desig de veure Lucietta. La tia se sorpr\xc3\xa8n d\'aquesta prohibici\xc3\xb3, que es fa per allunyar-la del marit de Marina, Simon, el tercer fer\xc3\xa9stec que fa la seva aparici\xc3\xb3._NEWLINE_Poc despr\xc3\xa9s d\'un breu altercat entre Marina i el seu marit, arriben a casa Felicia, el seu marit Canciano (el darrer fer\xc3\xa9stec, sotm\xc3\xa8s a l\'esposa), i el comte Riccardo, un amic de Felicia. Mentre que Riccardo intenta iniciar una conversa amb el poc parlador Canciano, Felicia s\'assabenta dels fets i revela a Marina un pla per reunir als dos joves amants. Simon fa marxar a casa a tothom de malamanera.\n_START_SECTION_\nActe II\n_START_PARAGRAPH_\nEl segon acte s\'obre amb Margarita i Lucietta. Aquesta enveja el vestit de la madrastra que s\'ha posat per al sopar d\'aquella nit, i aconsegueix conv\xc3\xa8ncer-la que li doni un "parell d\'arracades" i un "collaret de perles", que malgrat tot ella no aprecia. Quan Lunardo arriba a casa, els diu a totes dues que s\'han de vestir correctament, i segueix esbroncant-les fins i tot quan arriben els primers convidats, la Marina i el seu marit Simon. Lunardo s\'assabenta que Simon coneix els preparatius del casament i es llancen de cap a una conversa que ratlla la misog\xc3\xadnia._NEWLINE_Mentrestant, la Marina, amb el consentiment de la Margarita, explica a Lucietta tot l\'afer del matrimoni, incloent-hi el comprom\xc3\xads de Felicia de reunir els dos nuvis. De fet, poc despr\xc3\xa9s arriba Felicia que anuncia l\'arribada imminent de Felippetto, que arribar\xc3\xa0 disfressat de dona, acompanyat pel comte Riccardo. Tots dos s\'agraden a primera vista._NEWLINE_La dol\xc3\xa7a trobada, per\xc3\xb2, es veu interrompuda bruscament per l\'inesperat retorn de Lunardo, Simon i Canciano. Lunardo, inesperadament, anuncia a les dones que el matrimoni es faria "ancuo, adessadesso" (immediatament), i que Maurizio ja havia estat enviat a buscar el seu fill. Aquest torna, sense al\xc3\xa8, dient que no havia trobat seu fill a casa, que de fet, estava amagat en una habitaci\xc3\xb3 al costat del comte Riccardo.\n_START_SECTION_\nActe III\n_START_PARAGRAPH_\nUna disputa esclata entre els hommes, que es queixen de les seves esposes i acusen les dels altres. La situaci\xc3\xb3 es resol gr\xc3\xa0cies a la intervenci\xc3\xb3 de Felicia, qui, demostrant fermesa i habilitats ret\xc3\xb2riques, se les empesca per conv\xc3\xa8ncer als quatre fer\xc3\xa9stecs que, despr\xc3\xa9s de tot, no havia passat res greu. Despr\xc3\xa9s de l\'\xc3\xbaltima esbroncada del pares vers els seus fills, tots es reconcilien i Felicia pot recordar a tots el motiu de la reuni\xc3\xb3, que no era altre que  sopar tots junts agradablement. I aix\xc3\xad acaba aquesta meravellosa com\xc3\xa8dia de Carlo Goldoni.\n_START_SECTION_\nEls fer\xc3\xa9stecs\n_START_PARAGRAPH_\nEls quatre fer\xc3\xa9stecs que donen nom a l\'obra s\xc3\xb3n, en ordre d\'aparici\xc3\xb3, Lunardo, Maurizio, Simon i Canciano. Tots quatre comparteixen diverses coses en com\xc3\xba: tracten d\'imposar a les seves dones els usos tradicionals, per restringir tot all\xc3\xb2 qu\xc3\xa8 consideren massa estrany o exc\xc3\xa8ntric, els prohibeixen sortir de casa, fins i tot sortir al balc\xc3\xb3, i anar a festes o veure com\xc3\xa8dies, no toleren estranys a casa, la qual cosa tamb\xc3\xa9 denota la seva repulsi\xc3\xb3 natural a la conversa._NEWLINE_\xc3\x89s significatiu el que Goldoni fa amb aquests personatges, ja que vol representar tota la realitat contempor\xc3\xa0nia en les seves diverses manifestacions, l\'observaci\xc3\xb3 dels diferents tipus de persones i situacions que es poden determinar. Amb aix\xc3\xb2 s\'allunya de la tradici\xc3\xb3 de la Commedia dell\'Arte, que tant d\'\xc3\xa8xit havia tingut fins al moment, que representava nom\xc3\xa9s estereotips per a cada personatge. Els personatges dels fer\xc3\xa9stec, en aquest cas, s\'expandeixen, i mostren a cadascun amb les seves pr\xc3\xb2pies peculiaritats, no nom\xc3\xa9s f\xc3\xadsiques, sin\xc3\xb3 tamb\xc3\xa9 psicol\xc3\xb2giques i morals.\n_START_SECTION_\nLes dones\n_START_PARAGRAPH_\nLes dones s\xc3\xb3n sens dubte molt diferents als fer\xc3\xa9stecs. Hi ha una profunda difer\xc3\xa8ncia entre la visi\xc3\xb3 del m\xc3\xb3n de les dones de l\'obra i la dels marits: mentre aquests estan tossudament lligats a les regles dictades per un inraonable sentit de la mod\xc3\xa8stia o la tradici\xc3\xb3, les dones s\xc3\xb3n portadores d\'un sentit de la proporci\xc3\xb3 molt m\xc3\xa9s saludable i el\xc3\xa0stic.\n_START_SECTION_\nLucietta i Filipetto\n_START_PARAGRAPH_\nLucietta i Felippetto s\xc3\xb3n dos joves mai coneguts per\xc3\xb2 destinats pels pares per casar-se, s\xc3\xb3n respectuosos, ingenus i inexperts. Mai tracten de subvertir l\'ordre, per\xc3\xb2 pateixen passivament tant la limitaci\xc3\xb3 de la imposici\xc3\xb3 dels pares, com l\'euf\xc3\xb2ria de les dones, que gaireb\xc3\xa9 semblen assumir sigui com sigui, la tasca de fer-los con\xc3\xa8ixer._NEWLINE_Aix\xc3\xad, no poden ser vistos com els antagonistes directes dels fer\xc3\xa9stecs, ja que no tenen la seva pr\xc3\xb2pia for\xc3\xa7a, i de fet s\xc3\xb3n, amb la seva subordinaci\xc3\xb3, silenci\xc3\xb3s aprovadors de l\'obsoleta tradici\xc3\xb3 que els pares porten a terme obstinadament.'